Clark Gregg
Robertas Klarkas Gregas jaunesnysis (angl. Robert Clark Gregg Jr., g. 1962 m. balandžio 2 d.) – JAV aktorius, scenaristas, režisierius. Jis geriausiai žinomas dėl agento Filo Kolsono vaidmens Marvel Cinematic Universe filmuose „Geležinis žmogus“ (2008 m.), „Geležinis žmogus 2“ (2010 m.), „Toras“ (2011 m.), „Keršytojai“ (2012 m.), „Kapitonė Marvel“ (2019 m.) ir televizijos seriale „Agentūra S.K.Y.D.A.S.“ (2013–2020 m.). Jis parašė siaubo filmo „Praeities šešėliai“ scenarijų (2000 m.), parašė ir režisavo juodąją komediją „Užspringimas“ (2008 m.) ir komediją-dramą „Pasitikėk manimi“ (2013 m.). Vaidino filmuose „Sebastiano Koulo nuotykiai“ (1998 m.), „Nuotrauka per valandą“ (2002 m.), „Gera kompanija“ (2004 m.), „Nepažįstamojo skambutis“ (2006 m.), „500 meilės dienų“ (2009 m.), „Daug triukšmo dėl nieko“ (2012 m.), „Sekso abėcėlė“ (2013 m.), „Darbo diena“ (2013 m.), „Nakties įstatymai“ (2016 m.).